CELEX: 62021CN0779
Language: hu
Date: 2021-12-14 00:00:00
Title: C-779/21. P. sz. ügy: A Törvényszék (kibővített kilencedik tanács) T-279/19. sz. Front Polisario kontra Tanács ügyben 2021. szeptember 29-én hozott ítélete ellen az Európai Bizottság által 2021. december 14-én benyújtott fellebbezés

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/23
            
         
      A Törvényszék (kibővített kilencedik tanács) T-279/19. sz. Front Polisario kontra Tanács ügyben 2021. szeptember 29-én hozott ítélete ellen az Európai Bizottság által 2021. december 14-én benyújtott fellebbezés
      (C-779/21. P. sz. ügy)
      (2022/C 119/30)
      Az eljárás nyelve: francia
      
         Felek
      
      
         Fellebbező: Európai Bizottság (képviselők: A. Bouquet, F. Castillo de la Torre, F. Clotuche-Duvieusart, B. Eggers meghatalmazottak)
      
         A többi fél az eljárásban: Front populaire pour la libération de la Saguia el-Hamra et du Rio de oro (Front Polisario), az Európai Unió Tanácsa, Francia Köztársaság, Confédération marocaine de l’agriculture et du développement rural (Comader)
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  helyezze hatályon kívül a megtámadott ítéletet, következésképpen:
               
            
                  —
               
               
                  utasítsa el a Front Polisario által első fokon benyújtott keresetet, vagy ha a Bíróság úgy ítéli meg, hogy az ügy érdemben való eldöntését a per állása nem engedi meg, utalja vissza az ügyet a Törvényszék elé;
               
            
                  —
               
               
                  a Front Polisariót kötelezze mindkét eljárás összes költségének viselésére.
               
            
         Jogalapok és fontosabb érvek
      
      
                  —
               
               
                  Első jogalap: téves jogalkalmazás, mivel nem áll fenn a Front Polisario perképessége;
               
            
                  —
               
               
                  Második jogalap: téves jogalkalmazás, mivel nem áll fenn a Front Polisario közvetlen érintettsége;
               
            
                  —
               
               
                  Harmadik jogalap: téves jogalkalmazás, mivel nem áll fenn a Front Polisario személyében való érintettsége;
               
            
                  —
               
               
                  Negyedik jogalap: téves jogalkalmazás a bírósági felülvizsgálat terjedelmét, az intézmények mérlegelési mozgásterét, valamint a nyilvánvaló hiba megállapításának a szükségességét illetően; a nyugat-szaharai nép beleegyezésére vonatkozó követelmény hiányát illetően; azt illetően, hogy a beleegyezés alapul vett fogalma túlságosan szűk és elméleti, valamint azt illetően, hogy a kedvező véleményt beszerző konzultáció elégtelensége került megállapításra, és az előnyök vizsgálatát megtagadták; azt illetően, hogy a Front Polisariót azonosították azon jogalanyként, amelynek az ilyen beleegyezést meg kell adnia, mivel a jogállása és a reprezentativitása korlátozott;
               
            
                  —
               
               
                  Ötödik jogalap: téves jogalkalmazás a nemzetközi szokásjognak az uniós jogi aktus érvényességének vizsgálata során való hivatkozhatóságát illetően.